cyanic-selkie/wikianc huggingface dataset:
Τζουράς
Θεωρείται μικρογραφία του μπουζουκιού, καθώς έχει μανίκι και κεφαλάρι όμοιο, αλλά μικρότερο σκάφος, περίπου διπλάσιο από τον μπαγλαμά. Κατασκευάζεται από τα ίδια υλικά και με παρόμοιες τεχνικές με το μπουζούκι και ανήκει και αυτό το ίδιο, στα έγχορδα λαϊκά όργανα της οικογένειας των λαούτων, εξέλιξη του ταμπουρά, που θεωρείται απόγονος της αρχαιοελληνικής πανδούρας ή πανδουρίδας ή πανδούριου.
Κούρδισμα
Το κούρδισμά του είναι:
Αναφορές
Κατηγορία:Ρεμπέτικο Κατηγορία:Έγχορδα μουσικά όργανα Κατηγορία:Τουρκικές λέξεις και φράσεις
Αμύνταιο
Το Αμύνταιο είναι κωμόπολη της Π.Ε. Φλώρινας στη Μακεδονία, σε απόσταση 33 χιλιομέτρων από την πόλη της Φλώρινας. Η πρόσβαση από Αθήνα και Θεσσαλονίκη γίνεται τόσο με υπεραστικά λεωφορεία όσο και με τρένο.
Είναι έδρα ομώνυμης δημοτικής κοινότητας και δημοτικής ενότητας του δήμου Αμυνταίου και, σύμφωνα με την απογραφή του 2011, διαθέτει πληθυσμό 3.671 κατοίκων. Σημαντικότερα μνημεία ο προϊστορικός οικισμός Αγίου Παντελεήμονα, η ελληνιστική πόλη των Πετρών, τα βυζαντινά και μεταβυζαντινά μνημεία. Οι λίμνες Βεγορίτιδα και Πετρών αποτελούν σημαντικούς υδροβιότοπους, ενώ έχουν αναπτυχθεί σημαντικές υποδομές εναλλακτικού τουρισμού. Η περιοχή χαρακτηρίζεται επίσης από τα επισκέψιμα οινοποιεία της.
Όνομα
Η ονομασία της κωμόπολης, από τον 15ο αιώνα, ήταν Συροβίτσεβο. Η ονομασία αυτή με διάφορες παραλλαγές απαντάται έως την απελευθέρωση από τους Τούρκους. Εμφανίζεται και ως Σουροβίτσεβο, Σούροβιτς και τελικά Σόροβιτς. Μετονομάστηκε το 1928 σε Αμύνταιο, προς τιμήν του τοπικού άρχοντα της Λυγκηστίδας, Αμύντα, παππού του Μεγάλου Αλεξάνδρου.
Δημοτική κοινότητα
Η δημοτική κοινότητα Αμυνταίου είναι χαρακτηρισμένη ως αστικός ημιορεινός οικισμός, με έκταση 25,782 χμ² (2011). Περιλαμβάνει και τους οικισμούς Ανάληψη και Σωτήρας.
Πληθυσμός
(σε παρένθεση ο πληθυσμός της δημοτικής κοινότητας)
Ιστορική αναδρομή
Δεν έχει καταστεί ακριβές πότε κατοικήθηκε για πρώτη φορά η περιοχή. Η αρχαιολογική σκαπάνη επιβεβαιώνει ύπαρξη οικισμού στα βόρεια της λίμνης των Πετρών που ανάγεται στη εποχή του σιδήρου, ενώ στη νοτιοδυτική πλευρά της ίδιας λίμνης και σε λόφο με την επωνυμία «Γκραντίστα» άνθισε πόλη κατά τους ελληνιστικούς και ρωμαϊκούς χρόνους. Η πόλη ήλεγχε το πέρασμα από τη Λυγκιστίδα στην Εορδαία, δηλαδή τη δίοδο από την Άνω στην Κάτω Μακεδονία. Πάντως στα μέσα του 18ου αιώνα δημιουργείται ο πρώτος οργανωμένος οικιστικός πυρήνας του Αμυνταίου, όταν οικογένειες από τις γύρω ορεινές περιοχές κατέβηκαν στην εύφορη κοιλάδα δίπλα στις λίμνες.
Κατά τους ρωμαϊκούς χρόνους, ανθούσε στην περιοχή πόλη με την επωνυμία Κέλλα χωρίς να έχει προσδιορισθεί η θέση της. Στα τέλη του 18ου αιώνα, ο Αλή πασάς των Ιωαννίνων έγινε κύριος της περιοχής. Μετά το θάνατό του, πέρασε στα χέρια ενός υπασπιστή του σουλτάνου και προς το τέλος του 19ου αιώνα έγινε τσιφλίκι του Ρεούφ πασά. Οι κάτοικοί της περιοχής έλαβαν μέρος στον Μακεδονικό αγώνα και την είδαν να ελευθερώνεται από την προέλαση του Ελληνικού στρατού προς το Μοναστήρι το Νοέμβριο του 1912. Σπουδαίος Μακεδονομάχος από το Αμύνταιο ήταν ο Αλέξανδρος Χατζής. Ο δημογραφικός χάρτης της περιοχής άλλαξε στα τέλη της δεκαετίας του 1910 οπότε οι Τούρκοι κάτοικοι αποχωρούν και αντικαθίστανται από Έλληνες του Πόντου.
Η μοίρα της περιοχής άλλαξε με την έλευση του σιδηροδρόμου. Το 1892 ο σουλτάνος αποφάσισε την επέκταση της σιδηροδρομικής γραμμής Κωνσταντινούπολης - Θεσσαλονίκης μέχρι το Μοναστήρι. Η γαλλική εταιρεία που ανέλαβε το έργο χάραξε την γραμμή να περνά από το Αμύνταιο. Ο σιδηρόδρομος κατέστησε την πόλη ως ένα από τα μεγαλύτερα οικονομικά κέντρα της Δυτικής Μακεδονίας. Η άνθηση αυτή κράτησε μέχρι τα μέσα του 20ού αιώνα.
Τηλεθέρμανση
Στον Αμυνταίο υπάρχουν δυο μονάδες συνολικής ισχύος 30MW που παράγουν ενέργεια από την υπολειμματική βιομάζα, απόβλητα είδη της γεωργίας και της κτηνοτροφίας. Εκεί πραγματοποιείται συνδυασμός καύσης με λιγνίτη από θρυμματισμένο ξύλο (κλαδέματα αμπελιών) και υπολείμματα καλαμποκιού.
Εξωτερικοί σύνδεσμοι
Κατηγορία:Πόλεις της αρχαίας Μακεδονίας Κατηγορία:Δήμος Αμυνταίου Κατηγορία:Κωμοπόλεις του νομού Φλώρινας
Αγγελική Τσιολακούδη
Η Αγγελική Τσιολακούδη (10 Μαΐου 1976) είναι Ελληνίδα ακοντίστρια. Είναι η δεύτερη καλύτερη ακοντίστρια όλων των εποχών στην Ελλάδα, με τον νέο τύπο ακοντίου με ατομικό ρεκόρ 63,14μ. Ανήκει στον Ολυμπιακό και γυμνάζεται με το Γρηγόρη Κοντό.
Γεννήθηκε στην Αλεξανδρούπολη στις 10 Μαΐου 1976. Το 1993 κατέλαβε την 7η θέση στον τελικό του Ευρωπαϊκού Πρωταθλήματος εφήβων-νεανίδων, ενώ ένα χρόνο αργότερα ήταν 7η στην αντίστοιχη Παγκόσμια διοργάνωση. Το 1995, ήταν 3η στο Ευρωπαϊκό Πρωτάθλημα εφήβων-νεανίδων και το 1997 ήρθε η πρώτη της διάκριση σε επίπεδο γυναικών καθώς ήταν 3η στους Μεσογειακούς Αγώνες του Μπάρι.
Το 2001 ήταν μια χρονιά γεμάτη επιτυχίες για την Αγγελική καθώς κατέλαβε την 8η θέση στο Παγκόσμιο Πρωτάθλημα Στίβου 2001 στο Έντμοντον με επίδοση 61,01μ. Την ίδια χρονιά επίσης ήταν 2η στους Μεσογειακούς Αγώνες της Τυνησίας με βολή στα 58,16μ. και 4η στην Πανεπιστημιάδα με επίδοση 57,15μ.
Η επόμενη χρονιά συνεχίστηκε από επιτυχίες. Προκρίθηκε ως 5η στον τελικό του αγωνίσματός της στο Ευρωπαϊκό Πρωτάθλημα Στίβου 2002 στο Μόναχο και εκεί στην πρώτη της προσπάθεια σημείωσε ατομικό ρεκόρ με 63,14μ. Μάλιστα, βρισκόταν στα μετάλλια μέχρι και την τελευταία προσπάθεια, αλλά τελικά περιορίστηκε στην 5η θέση χάνοντας το μετάλλιο για 36 εκατοστά.
Το 2003, αντιμετώπισε προβλήματα τραυματισμών αλλά το 2004 έμελλε να είναι η πιο σταθερή χρονιά της. Επικράτησε στο Ευρωπαϊκό Κύπελλο Μπρούνο Τζάουλι με βολή στα 62,80μ., ενώ είχε άλλους δύο αγώνες πάνω από τα 62μ. Ωστόσο, στον προκριματικό των Ολυμπιακών Αγώνων δεν κατάφερε να προκριθεί στον τελικό καθώς η βολή της στα 59,64μ. δεν της έδινε αυτή τη δυνατότητα.
Το 2005, ήταν μια ακόμη πολύ καλή χρονιά για την Αγγελική Τσιολακούδη. Σημείωσε στα Τσικλητήρεια επίδοση 62,64μ., μία από τις καλύτερες στον κόσμο και κατέκτησε το τρίτο συνεχόμενο μετάλλιό της σε Μεσογειακούς Αγώνες στην Αλμερία, αυτή τη φορά χρυσό με προσπάθεια στα 62,61μ. Προκρίθηκε στον τελικό στο Παγκόσμιο Πρωτάθλημα Στίβου 2005 με επίδοση 59,06μ. και εκεί με καλύτερη προσπάθεια στα 57,99μ. κατέλαβε τελικά την 8η θέση.
Το 2006, αντιμετώπισε προβλήματα τραυματισμών και η συμμετοχή της στο Γκέτεμποργκ δεν ήταν αυτή που η ίδια περίμενε με αποτέλεσμα να αποκλειστεί.
Η εξέλιξη της Αγγελικής Τσιολακούδη:
Κατηγορία:Ελληνίδες αθλήτριες του ακοντισμού Κατηγορία:Αθλητές στίβου ΟΣΦΠ Κατηγορία:Λήμματα που χρειάζονται παραπομπές Κατηγορία:Λήμματα που χρειάζονται παραπομπές από 01/2010 Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 2000 Κατηγορία:Αθλητές του στίβου στους Θερινούς Ολυμπιακούς Αγώνες 2004 Κατηγορία:Αθλητές του στίβου στους Μεσογειακούς Αγώνες 1997 Κατηγορία:Αθλητές του στίβου στους Μεσογειακούς Αγώνες 2001 Κατηγορία:Αθλητές του στίβου στους Μεσογειακούς Αγώνες 2005 Κατηγορία:Αθλητές του στίβου στη Θερινή Πανεπιστημιάδα 2001 Κατηγορία:Κάτοχοι μεταλλίων του Πανελλήνιου Πρωταθλήματος Στίβου Κατηγορία:Κάτοχοι μεταλλίων των Βαλκανικών Αγώνων Στίβου
Νέα Πέρσαινα Ηλείας
Η Νέα Πέρσαινα είναι ένα καινούριο σχετικά χωριό της Πελοποννήσου, με 288 μόνιμους κατοίκους (απογραφή του 2011). Ανήκει στην Τοπική Κοινότητα Περσαίνης του Δήμου Αρχαίας Ολυμπίας της Δημοτικής Ενότητας Φολόης του Νομού Ηλείας. Βρίσκεται επάνω στο οροπέδιο της Κάπελης, στη θέση Μποτίνι (με γεωγραφικές συντεταγμένες: 37°45´0" βόρεια και 21°41´0" ανατολικά), περίπου 50 χλμ. βορειοανατολικά του Πύργου και 27 χλμ. βορειοανατολικά της Αρχαίας Ολυμπίας και είναι κτισμένη στο δυτικό μέρος του περίφημου δρυοδάσους της Φολόης και κάτω από το ψηλότερο σημείο του όρους, που είναι η κορυφή της Φούρκας, με υψόμετρο περίπου 780 μ.
Το όρος Φολόη αρχίζει από εκεί που τελειώνει ο Ερύμανθος και τα Λάμπεια όρη (Αστράς), δηλαδή στου Κούμανι και τελειώνει στην Κρεμαστή, λίγο πριν τον Πύργο και στο Γεράκι, πριν την Αμαλιάδα.
Σεισμός (1965)
Το 1965 έγινε ένας σεισμός ο οποίος δημιούργησε επικίνδυνες ρωγμές στα σπίτια και στο έδαφος. Μετά από διαβήματα της Κοινότητας Περσαίνης στην τότε κυβέρνηση, στάλθηκαν τεχνικοί και διοικητικοί κρατικοί υπάλληλοι, οι οποίοι, αφού μελέτησαν το θέμα, αποφάσισαν πως υπάρχει ανάγκη μεταφοράς του χωριού σε νέα ασφαλή θέση. Επιλέχτηκε απ' όλους η τοποθεσία Μποτίνι Περσαίνης συνολικού εμβαδού 168.490 τ.μ.
Η Νέα Πέρσαινα
Το 1970 άρχισε να χτίζεται το καινούργιο χωριό, η Νέα Πέρσαινα, και το 1975 παραδόθηκαν τα νέα σπίτια στους Περσαιναίους. Έτσι δημιουργήθηκε ένα άλλο χωριό, με καινούργια σπίτια, με ωραίους δρόμους με σχέδιο πόλεως, με ρεύμα, νερό, αποχέτευση, συγκοινωνία, και άλλες ανέσεις.
Η ψυχή όμως των Περσαιναίων έμεινε εκεί κάτω, στην Παλιά Πέρσαινα. Αυτή είναι για τους Περσαιναίους, ειδικά τους παλιούς, ο «δικός τους παράδεισος».
Εξωτερικοί σύνδεσμοι
Κατηγορία:Χωριά του νομού Ηλείας Κατηγορία:Δήμος Φολόης
Έθαν Σπάουλντιγκ
Ο Έθαν Σπάουλντιγκ (αγγ. Ethan Spaulding) είναι σκηνοθέτης κινουμένων σχεδίων. Γνωστός για τη σκηνοθεσία των επεισοδίων του Αβατάρ: Ο θρύλος του Άανγκ, ενώ συμμετείχε και σαν ηθοποιός σε μερικά από αυτά.
Παραπομπές
Κατηγορία:Αμερικανοί σκηνοθέτες
Νόμος των ελλειπτικών τροχιών
δεξιά|500px|μικρογραφία|Η ελλειπτική τροχιά ενός πλανήτη γύρω από τον [[Ήλιος|Ήλιο. Η είναι η θέση του Ήλιου σε μία από τις εστίες της έλλειψης, Ε είναι η δεύτερη εστία, P είναι η θέση του πλανήτη και Π, Α είναι το περιήλιο και αφήλιο αντίστοιχα. Οι συντεταγμένες r και θ αντιπροσωπεύουν τις πολικές συντεταγμένες του πλανήτη.]]
Ο Νόμος των ελλειπτικών τροχιών ή νόμος πλανητικών τροχιών ή Πρώτος νόμος Κέπλερ είναι νόμος που περιλαμβάνεται στους νόμους του πλανητικού συστήματος. Τον διετύπωσε ο Γερμανός αστρονόμος Γιοχάνες Κέπλερ (1571-1630) μελετώντας τα δεδομένα των παρατηρήσεων της κίνησης των πλανητών, που προηγουμένως είχε συγκεντρώσει ο Δανός αστρονόμος Τύχο Μπράχε (1546-1601).
Ο νόμος αυτός είναι ο πρώτος από τους τρεις που ανακάλυψε και διατύπωσε ο Κέπλερ και που διέπουν την κίνηση των πλανητών γύρω από τον Ήλιο. Σύμφωνα με τον νόμο αυτόν:
Επί της ελλειπτικής αυτής τροχιάς των πλανητών, περιήλιο χαρακτηρίζεται το σημείο εκείνο που βρίσκεται ο πλανήτης πλησιέστερα στον Ήλιο, συνεπώς πρόκειται για το ένα ακραίο σημείο του μεγάλου άξονα και αντίθετα αφήλιο το αντιδιαμετρικό σημείο του μεγάλου άξονα. Ειδικά στις ελλείψεις των πλανητών ο μεγάλος ημιάξονας ονομάζεται μέση απόσταση του πλανήτη από τον Ήλιο, ενώ η ευθεία που συνδέει τον Ήλιο με την εκάστοτε θέση του πλανήτη επί της ελλειπτικής ονομάζεται επιβατική ακτίνα. Εξ άλλου και ο μέγας άξονας της τροχιάς ονομάζεται γραμμή των αψίδων, επειδή "φέρονται" επ΄ αυτόν ή άνω και η κάτω "αψίδα" της ελλειπτικής.
Ιστορική αναδρομή
thumb|right|Ένα από τα πρώτα μοντέλα που εξέτασε ο Κέπλερ για τις τροχιές των πλανητών στο Ηλιακό Σύστημα, το οποίο βασίζεται στη συμμετρία των πλατωνικών στερεών. Η εικόνα προέρχεται από την εργασία του Κέπλερ με τίτλο Mysterium Cosmographicum (1600). Σε αντίθεση με τον Μπράχε (του οποίου τις παρατηρήσεις χρησιμοποίησε ο Κέπλερ για να καταλήξει στους τρεις περίφημους νόμους του), ο Κέπλερ ήταν οπαδός της ηλιοκεντρικής θεωρίας. Μετά τον θάνατο του Μπράχε (1601), ο Κέπλερ χρησιμοποίησε τα δεδομένα που είχε συλλέξει με τα χρόνια ο Δανός αστρονόμος και προσπάθησε να τα προσαρμόσει σε ένα μοντέλο που βασίζεται στη συμμετρία των πλατωνικών στερεών. Συγκεκριμένα, ο Κέπλερ πίστευε πως οι τροχιές των πλανητών είναι κυκλικές και ότι οι σχετικές τους αποστάσεις από τον Ήλιο αντιστοιχούν στις θέσεις γιγαντιαίων κρυσταλλικών σφαιρών που περικλείουν τα πέντε πλατωνικά στερεά, στα κέντρα των οποίων βρίσκεται ο Ήλιος (δείτε εικόνα στα δεξιά).
Επειδή το μοντέλο των πλατωνικών στερεών αποδείχθηκε ανεπιτυχές, ο Κέπλερ δοκίμασε, επικεντρώνοντας τη προσοχή του στη τροχιά του Ερμή, να προσαρμόσει τα δεδομένα του Μπράχε σε ένα ηλιοκεντρικό μοντέλο που βασιζόταν σε κυκλικές τροχιές με διορθώσεις όπως επικύκλοι και εξισωτές (κατ' αναλογία με το γεωκεντρικό Πτολεμαϊκό μοντέλο). Το μοντέλο που κατασκεύασε βρισκόταν σε θέση να εξηγήσει όλα τα πειραματικά σημεία για τη τροχιά του πλανήτη εκτός από δύο, τα οποία διέφεραν κατά 8’ (λεπτά της μοίρας) —τιμή που αντιστοιχούσε στο διπλάσιο της ακρίβειας των μετρήσεων του Μπράχε— σε σχέση με τη προβλεπόμενη τιμή. Πιστεύοντας ότι η διαφορά αυτή δεν θα μπορούσε να προέρχεται από παρατηρησιακά σφάλματα, ο Κέπλερ προχώρησε στην απόρριψη και αυτού του μοντέλου.
Με την απόρριψη της τελευταίας θεμελιώδους υπόθεσης του Πτολεμαϊκού μοντέλου (κυκλικές τροχιές), ο Κέπλερ άρχισε να εξετάζει τη πιθανότητα οι πλανητικές τροχιές να περιγράφονται από ένα μοντέλο ελλειπτικών τροχιών. Παρά τη μικρή (από μαθηματικής άποψης) αυτή αλλαγή, ο Κέπλερ κατάφερε να κατασκευάσει ένα θεωρητικό μοντέλο που βρισκόταν σε θέση να εξηγήσει πλήρως τις παρατηρήσεις του Μπράχε (εντός, φυσικά, των ορίων των πειραματικών σφαλμάτων). Η ανακάλυψή του αυτή δημοσιεύτηκε το 1609 στο έργο του με τίτλο Astronomica Nova.
Εξαγωγή του νόμου των ελλειπτικών τροχιών από πρώτες αρχές
Αν και ο Κέπλερ κατέληξε στο συμπέρασμα ότι οι τροχιές των πλανητών είναι ελλειπτικές αντί για κυκλικές, δεν μπόρεσε να προσδιορίσει το είδος της δύναμης που βρίσκεται πίσω από το παρατηρησιακό αυτό γεγονός. Ο Ισαάκ Νεύτωνας ήταν ο πρώτος που κατάφερε τόσο να ποσοτικοποιήσει το είδος της δύναμης μέσω του νόμου της παγκόσμιας έλξης, όσο και να γενικεύσει το εμπειρικό αποτέλεσμα του Κέπλερ.
Συγκεκριμένα, η επίλυση της εξίσωσης του Νεύτωνα με τη βαρυτική δύναμη που επιβάλλει ο νόμος της παγκόσμιας έλξης δίνει ως αποτέλεσμα την επιβατική ακτίνα, r, ενός πλανήτη σε τροχιά γύρω από τον Ήλιο συναρτήσει της πολικής γωνίας θ, μετρημένη ως προς την κατεύθυνση του περιηλίου:
όπου 0≤e<1 η εκκεντρότητα της έλλειψης και a ο μεγάλος ημιάξονας. Η παραπάνω εξίσωση περιγράφει μία έλλειψη σε πολικές συντεταγμένες. Οι θέσεις του περιηλίου και αφηλίου αντιστοιχούν (από τον ορισμό της μέτρησης της γωνίας θ) σε γωνιακές συντεταγμένες θ=0° και θ=180° αντίστοιχα.
Βιβλιογραφία
Κατηγορία:Αστροφυσική Κατηγορία:Νόμοι Πλανητικού Συστήματος
Δρακοντιά
Η Δρακοντιά (Dracunculus vulgaris) είναι εντυπωσιακό φυτό της οικογένειας των Αροειδών. Είναι ενδημικό των Βαλκανίων και εξαπλώνεται μέχρι την Ελλάδα, την Κρήτη και τα νοτιοδυτικά της Τουρκίας. Είναι μεγάλο φυτό που φτάνει έως και το 1 μέτρο. Συναντάται σε περιαστικά περιβάλλοντα, κυρίως σε χουμώδη, ξηρά εδάφη, με πολύ ηλιοφάνεια, σε μεγάλες ομάδες, με μέσο υψόμετρο τα 450
Ονοματολογία
Η ελληνική ονομασία δρακοντιά, όπως και η λατινική ονομασία του γένους Dracunculus, οφείλεται στον σπάδικα, που θυμίζει μικρό δράκοντα που βγαίνει μέσα από τη σπάθη.
Περιγραφή
Είναι εντυπωσιακό φυτό με ύψος που συχνά είναι μεγαλύτερο από 1 μ. Η σπάθη είναι λογχοειδής, πορφυρή εσωτερικά, κιτρινοπράσινη εξωτερικά, φτάνοντας σε μήκος τα 80 εκ. Ο σπάδικας είναι λεπτός, μακρύς, πορφυρός, κοντύτερος από την σπάθη. Τα φύλλα μεγάλα, πολυσχιδή κυματοειδή με λευκά στίγματα. Ο βλαστός πολύ χαρακτηριστικός με σχέδια που θυμίζουν ζέβρα. Οι καρποί του είναι 60-80 πορτοκαλοκόκκινα κατά την ωρίμανση μούρα, μήκους 1-3 εκ. Υπάρχουν δύο σύνολα λουλουδιών, τα θηλυκά στο κάτω μέρος της βάσης του σπάδικα και τα αρσενικά πάνω μέρος.
Κατά την άνθηση το φυτό αποπνέει έντονη δυσοσμία, σαν σάπιας σάρκας, που απωθεί τα ζώα και προσελκύει μύγες (Lucilia sp. και άλλα), οι οποίες παγιδεύονται προσωρινά για την επικονίαση και μετά απελευθερώνονται. Η δρακοντιά δεν είναι σαρκοβόρο φυτό, όπως πολύ πιστεύουν.
Ανθίζει την άνοιξη, κατά τα τέλη Μαρτίου μέχρι Μάιο.
Εξάπλωση και βιότοπος
Η δρακοντιά είναι φυτό ενδημικό της Ανατολικής Μεσογείου, από την Αλβανία, την Ελλάδα, τη Βουλγαρία, μέχρι και την νοτιοδυτική Τουρκία. Αναφορές από την Ιταλία (συμπεριλαμβανομένης Σικελίας και Σαρδηνίας) είναι πιθανόν από τα εισαγόμενα φυτά, ενώ τα υλικά από την Ισπανία, τη Γαλλία και τη Βόρεια Αφρική σίγουρα αντιπροσωπεύουν εισαγωγές.
Στην Ελλάδα η δρακοντιά είναι ευρέως κοινή, τόσο στα ηπειρωτικά, όσο και στα νησιά του Αιγαίου και την Κρήτη. Συναντάται στα 100 -1200 μ. υψόμετρο, σε μεγάλες ομάδες σε θέσεις με ανθρωπογενή επιβάρυνση, άκρες κρασπέδων δρόμων, ακαλλιέργητους αγρούς και όρια καλλιεργούμενων αγρών, πετρώδεις θαμνότοπους, ελαιώνες και σκουπιδότοπους.
Καλλιέργεια
Η δρακοντιά εισήχθη στη Βόρεια Ευρώπη και τη Βόρεια Αμερική, τόσο στις Ηνωμένες Πολιτείες (στις πολιτείες του Όρεγκον, στη Καλιφόρνια, στο Τενεσί και στο Πουέρτο Ρίκο) όσο και στον Καναδά, όπου καλλιεργείται στην επαρχία Οντάριο.
Προτιμά τα χουμώδη, καλά στραγγιζόμενα εδάφη. Μπορεί να ανεχθεί τη σκιά, αλλά προτιμά την πλήρη έκθεση στον ήλιο. Μπορεί επίσης να αντέξει την ξηρασία αλλά επωφελείται από λίγο πότισμα.
Παραπομπές
Κατηγορία:Αροειδή Κατηγορία:Ελληνική χλωρίδα
Χημικός τύπος
thumb|Το [[θειικό αργίλιο έχει χημικό τύπο Al2(SO4)3, αλλά στο δείγμα που εικονίζεται εδώ βρίσκεται στην ένυδρη μορφή του, με τύπο [Al2(SO4)3•16H2O].]] thumb|Συντακτικός τύπος του [[βουτάνιο|βουτανίου. Άλλα είδη χημικών τύπων του βουτανίου είναι: α) εμπειρικός τύπος:C2H5, β) μοριακός τύπος: C4H10, και γ) σύντομος συντακτικός τύπος: CH3CH2CH2CH3.]]
Τα σύμβολα αυτά δεν περιορίζονται πάντα σε μια απλή τυπογραφική γραμμή, αλλά μπορεί να περιέχουν εκθέτες και δείκτες. Ένας χημικός τύπος δεν είναι χημική ονομασία και δεν περιέχει λέξεις. Παρόλο που ένας οριζόντιος χημικός τύπος μπορεί να εκφράζει ικανοποιητική βεβαιότητα σε κάποιες απλές δομές, δεν είναι το ίδιο σαφής με έναν πλήρη τρισδιάστατο χημικό συντακτικό τύπο ή μοντέλο του χημικού είδους, ιδιαίτερα σε χημικά είδη πολύπλοκης μορφής και με ύπαρξη ισομερών. Οι οριζόντιοι χημικοί τύποι μπορούν να δώσουν πλήρη δομική εικόνα μόνο για τα απλούστερα χημικά είδη και γενικά είναι περιορισμένοι σε βαρύτητα πληροφοριών σε σύγκριση με τα πλήρη συστηματικά χημικά ονόματα και τους πλήρεις συντακτικούς τύπους.
Πολλοί συγγραφείς δεν συμπεριλαμβάνουν στους χημικούς τύπους τις μη οριζόντιες μορφές, τις οποίες διαχωρίζουν εντελώς.
Η απλούστερη μορφή χημικού τύπου ονομάζεται εμπειρικός τύπος (ΕΤ), που χρησιμοποιεί μόνο τα χημικά σύμβολα των στοιχείων που μετέχουν σε ένα χημικό είδος (ή μίγμα αυτών) και αριθμούς αναλογίας συμμετοχής του καθενός από αυτά. Συνήθως ο αριθμός 1 παραλείπεται και εννοείται όταν δεν δηλώνεται άλλος αριθμός αναλογίας. Ο αποκαλούμενος μοριακός τύπος (ΜΤ), εκφράζει είδος χημικού τύπου που επίσης περιέχει χημικά σύμβολα και αριθμούς. Συχνά, οι όροι χημικός τύπος και μοριακός τύπος συγχέονται και αναφέρεται ο όρος χημικός τύπος εννοώντας ειδικά το μοριακό τύπο ενός χημικού είδους. Μερικές φορές ο εμπειρικός τύπος και ο μοριακός τύπος ενός χημικού είδους ταυτίζονται. Ο μοριακός τύπος ενός χημικού είδους, όμως, μπορεί να περιέχει μεγαλύτερους αριθμούς από τον αντίστοιχο εμπειρικό. Για παράδειγμα ο εμπειρικός τύπος της γλυκόζης είναι CH2O, ενώ ο μοριακός τύπος της είναι C6H12O6, δηλαδη προκύπτει από τον εμπειρικό αν πολλαπλασιαστούν όλοι οι συντελεστές αναλογίας επί 6.
Μερικές φορές ένας χημικός τύπος περιπλέκεται περισσότερο από το μοριακό τύπο, σχηματίζοντας το σύντομο συντακτικό (ΣΤ) ή αλλιώς ημισυντακτικό τύπο, την πιο σύνθετη μορφή οριζόντιου χημικού τύπου. Αυτός περιέχει περισσότερες πληροφορίες που αφορούν τον τρόπο που συνδέονται κάποια άτομα ή ομάδες ατόμων στη δομή ενός χημικού είδους ή και απλά επισημαίνει την ύπαρξη κάποιων χαρακτηριστικών ομάδων στο αναγραφόμενο χημικό είδος. Για παράδειγμα, ο μοριακός τύπος της αιθανόλης είναι C2H6O, αλλά είναι ταυτόσημος με τον αντίστοιχο του ισομερούς διμεθυλαιθέρα. Έτσι, μπορεί να γραφεί πιο αναλυτικά ως C2H5OH, δηλώνοντας έτσι την ύπαρξη υδροξυλίου στο μόριο της αιθανόλης και επομένως προσδιορίζοντας επιπλέον ότι έχουμε μια αλκοόλη. Γίνεται, όμως, να γραφεί και ακόμη πιο αναλυτικά: CH3CH2OH ή να χρησιμοποιηθεί η συντομογραφία Et για την ομάδα του αιθυλίου, οπότε ο τύπος της αιθανόλης γίνεται EtOH. Ωστόσο, ακόμη και με το σύντομο συντακτικό τύπο η πληροφόρηση για την πραγματική δομή ενός πιο πολύπλοκου χημικού είδους είναι αναγκαστικά περιορισμένη, γιατί είναι από δύσκολο ως αδύνατο να δείξει πολύπλοκη δεσμολογία μεταξύ των ατόμων (ή και ιόντων) που το αποτελούν, ιδιαίτερα αν ένα άτομο συνδέεται με περισσότερα από δύο (2) άλλα άτομα ή αν σχηματίζονται κάποιοι δακτύλιοι.
Επισκόπηση
Ένας χημικός τύπος ταυτοποιεί κάθε χημικό στοιχείο που συμμετέχει σε ένα χημικό είδος με το χημικό του σύμβολο και αναφέρει την αναλογία των ατόμων κάθε χημικού στοιχείου που συμμετέχει. Στους εμπειρικούς τύπους, η εύρεση της αναλογίας ξεκινά με ένα κομβικό χημικό στοιχείο και μετά υπολογίζονται με βάση αυτό οι αναλογίες των ατόμων των άλλων στοιχείων που συμμετέχουν στο συγκεκριμένο χημικό είδος. Για μοριακές ενώσεις, οι αριθμοί που εκφράζουν την αναλογία των χημικών στοιχείων που συμμετέχουν σε ένα χημικό είδος μπορούν να εκφραστούν με φυσικούς αριθμούς. Για παράδειγμα, ο εμπειρικός τύπος της αιθανόλης μπορεί να γραφεί ως C2H6O, γιατί κάθε μόριο της αιθανόλης αποτελείται από δύο (2) άτομα άνθρακα, έξι (6) άτομα υδρογόνου και ένα (1) οξυγόνου. Ωστόσο, σε κάποιους τύπους ιονικών ενώσεων, η αναλογία ατόμων δεν μπορεί να εκφραστεί εντελώς με φυσικούς αριθμούς. Για παράδειγμα, στο καρβίδιο του βορίου, έχει εμπειρικό τύπο CBn, όπου n ρητός αριθμός που εκφράζει μια αναλογία που κυμαίνεται μεταξύ 4 και 6,5.
Όταν ένα χημικό είδος αποτελείται από απλά μόρια, οι χημικοί τύποι του μπορεί συχνά να προτείνουν κάποιους τρόπους εξήγησης της δομής αυτών των μορίων. Αυτοί οι χημικοί τύποι είναι γενικά γνωστοί ως μοριακοί τύποι ή ως σύντομοι συντακτικοί τύποι. Ένας μοριακός τύπος περιέχει όχι απλά την αναλογία ατόμων, αλλά τον απόλυτο αριθμό των ατόμων κάθε χημικού στοιχείου που συμμετέχει σε ένα χημικό είδος. Έτσι, ο μοριακός τύπος της γλυκόζης είναι C6H12O6, ενώ ο εμπειρικός τύπος της ίδιας ένωσης είναι CH2O. Ωστόσο, εκτός από τα πολύ απλά χημικά είδη, οι μοριακοί (χημικοί) τύποι δεν περιέχουν απαραίτητες συντακτικές πληροφορίες και γι' αυτό είναι ασαφείς.
Για (σχετικά) απλά μόρια, ο σύντομος συντακτικός τύπος ή ημισυντακτικός τύπος μπορεί να δώσει πλήρεις πληροφορίες για τον ορθό συντακτικό τύπο. Για παράδειγμα, η αιθανόλη μπορεί να απεικονιστεί ικανοποιητικά με το σύντομο συντακτικό της τύπο CH3CH2OH και ο ισομερής της διμεθυλαιθέρας με το δικό του CH3OCH3. Αυτές οι δυο ενώσεις έχουν τον ίδιο εμπειρικό και χημικό τύπο C2H6O, αλλά διαφοροποιείται ο σύντομος συντακτικός τους τύπος, γεγονός που αποσαφηνίζει ότι ο τελευταίος αντιπροσωπεύει την πλήρη δομή αυτών των (σχετικά) απλών οργανικών ενώσεων.
Οι σύντομοι συντακτικοί τύποι μπορούν επίσης να χρησιμοποιηθούν για την αναπαράσταση και ιονικών ενώσεων που δεν υπάρχουν με τη μορφή διακριτών μορίων, αλλά αντίθετα περιλαμβάνουν επαναλαμβανόμενες δομικές υπομονάδες. Αυτά τα πολυατομικά ιόντα είναι ομάδες ατόμων που συνδέονται και με ομοιοπολικούς δεσμούς, αλλά έχουν ένα συνολικό ιονικό φορτίο. Τέτοιο είναι για παράδειγμα το θειικό ανιόν (SO42-). Κάθε πολυατομικό ιόν (ή και, αντίστοιχα, ηλεκτρικά ουδέτερη ομάδα) είναι ένα χημικό είδος που μπορεί να γραφεί ανεξάρτητα, για να επισημανθεί η παρουσία του ως χαρακτηριστική ομάδα. Για παράδειγμα, η ένωση εξαοξείδιο του διχλωρίου έχει εμπειρικό τύπο ClO3και μοριακό τύπο Cl2O6, αλλά στην υγρή ή τη στερεή κατάσταση η δομή αυτού του χημικού είδους εκφράζεται πολύ σωστότερα με το σύντομο συντακτικό τύπο της: [ClO2]+[ClO4]-, που επισημαίνει το δομικό γεγονός ότι η ένωση αποτελείται από τα ιόντα [ClO2]+ και [ClO4]-. Σε τέτοιες περιπτώσεις μόνο χρειάζεται ο σύντομος συντακτικός τύπος ενός σύνθετου χημικού είδους να είναι αρκετά πολύπλοκος ώστε να δείχνει την παρουσία ενός τουλάχιστον (πολυατομικού) ιονικού είδους.
Οι χημικοί τύποι πρέπει να διακρίνονται από τις (συχνά) πολύ πιο πολύπλοκες συστηματικές χημικές ονομασίες που χρησιμοποιούνται σε διάφορα συστήματα της χημικής ονοματολογίας. Για παράδειγμα, ένα συστηματικό όνομα για τη γλυκόζη είναι (2R,3S,4R,5R)-2,3,4,5,6-πενταϋδροξυεξανάλη. Αυτή η ονομασία, και οι κανόνες ονοματολογίας που υποκρύπτει, εκφράζει πλήρως το συντακτικό τύπο της γλυκόζης, αλλά η ονομασία δεν αποτελεί χημικό τύπο της γλυκόζης, γιατί χρησιμοποιεί πολλούς επιπλέον όρους και λέξεις, που δεν επιτρέπονται στους χημικούς τύπους. Μπορεί αυτές οι χημικές ονομασίες να είναι ικανές να αναπαριστούν πλήρεις συντακτικούς τύπους χωρίς τη χρήση γραφημάτων, αλλά για να το κατορθώσουν χρησιμοποιούν λεκτικούς όρους που δεν αποτελούν τμήματα χημικών τύπων.
Ταξινόμηση
Υπάρχουν τα ακόλουθα έξι (6) βασικά είδη χημικών τύπων:
Εμπειρικός τύπος
Ο εμπειρικός τύπος (ΕΤ) περιέχει μόνο τις βασικές πληροφορίες, άρα και τις λιγότερες από όλα τα άλλα είδη τύπων. Οι πληροφορίες που παρέχει είναι το είδος των ατόμων των χημικών στοιχείων που περιλαμβάνονται στο μόριο και την αναλογία εκάστου. Ο εμπειρικός τύπος μιας ουσίας περιλαμβάνει τα χημικά σύμβολα των στοιχείων και την αναλογία με ειδικούς αριθμητικούς δείκτες, (που παραλείπονται όταν είναι ίσοι με τη μονάδα). Αυτός προκύπτει από την ποιοτική και ποσοτική της ανάλυση, όπου η πρώτη προσδιορίζει το είδος των ατόμων που συμμετέχουν και η δεύτερη τις αναλογίες. Ωστόσο, αυτές οι δύο αναλύσεις μπορούν να γίνουν ταυτόχρονα. Για παράδειγμα ο εμπειρικός τύπος του αλατιού δηλαδή του χλωριούχου νατρίου είναι NaCl που σημαίνει Na + Cl σε αναλογία 1:1, ή του διχλωροαιθενίου είναι CHCl.
Μοριακός τύπος
Μοριακός τύπος ονομάζεται ο προηγούμενος όταν αφορά μόριο ουσίας, όπου και αποδίδεται με τον λατινο-γραμματάριθμο κωδικό με τον οποίο χαρακτηρίζονται οι χημικές ουσίες που απαρτίζονται από μόρια. Αυτός ο κωδικός φανερώνει ποια χημικά στοιχεία περιέχονται σε μια ένωση καθώς, σε ποιες αναλογίες και πόσα άτομα ακριβώς περιέχονται στο μόριο.
Παραδείγματα
Παράδειγμα ένα μόριο νερού περιέχει υδρογόνου (Η) άτομα 2 και οξυγόνου (Ο) άτομα ένα. Επομένως ο χημικός τύπος του νερού είναι H2O. Το άζωτο "Ν" έχει μοριακό τύπο Ν2 και αυτό επειδή το μόριό του έχει 2 άτομα.
Το 1,2-διχλωραιθένιο έχει απαρτίζεται από μόρια, άρα έχει μοριακό τύπο, ο οποίος είναι ο C2H2Cl2.
Ηλεκτρονιακός τύπος
μικρογραφία|Ηλεκτρονιακός τύπος του [[νερό|νερού.]] Ο ηλεκτρονιακός τύπος αναπαριστά την εσωτερική δομή των ατόμων που συμμετέχουν αναπαριστώντας σε κάθε άτομο τον πυρήνα και τα ζεύγη των ηλεκτρονίων κατανεμημένα σε στιβάδες. Οι ομοιοπολικοί δεσμοί αναπαρίστανται με εφαπτόμενες στιβάδες. Σε ιοντικούς δεσμούς ενδέχεται να αναπαρίστανται η μεταπήδηση των ηλεκτρονίων.
Ο ηλεκτρονιακός τύπος περιέχει τις πληροφορίες όλων των προηγούμενων τύπων και επιπλέον δείχνει τους ενδομοριακούς συνδέσμους εντός του μορίου ή του πλέγματος και την εσωτερική δομή των ατόμων που συμμετέχουν. Επιπλέον, μπορούν να παρέχουν πληροφορίες σχετικά με τη διάταξη των ατόμων στο πλέγμα ή το μόριο.
Συντακτικός τύπος
αριστερά|μικρογραφία|130px|Συντακτικός τύπος του μεθανίου
Τα άτομα αναπαρίστανται με το χημικό τους σύμβολο, ενώ οι ομοιοπολικοί δεσμοί με γραμμές μεταξύ των ατόμων και οι χημικοί με τρεις τελείες σε γραμμή που μεσολαβεί μεταξύ των ατόμων. Σε αυτόν τον τύπο δεν επιτρέπεται η επικάλυψη γραμμών οι οποίες οφείλουν γενικά να είναι ισομήκεις.
Οι πληροφορίες που περιέχει ένα συντακτικός τύπος τύπος είναι ο ακριβής προσδιορισμός του είδους και του αριθμού των ατόμων που συμμετέχουν και οι ενδομοριακοί σύνδεσμοι.
Τα πολυμερή περιγράφονται με γενικευμένους συντακτικούς τύπους οι οποίοι συνδυάζουν χαρακτηριστικά από τους συντακτικούς τύπους αλλά και του γενικούς μοριακούς.
Στερεοχημικός τύπος
δεξιά|μικρογραφία|130px|Στερεοχημικός τύπος του μεθανίου.
Ο στερεοχημικός τύπος είναι μια τρισδιάστατη αναπαράσταση του πλέγματος ή του μορίου η οποία δείχνει την ακριβή θέση του κάθε ατόμου μέσα στο μόριο. Συνήθως τα άτομα αναπαρίστανται από σφαίρες και αν μεταξύ δύο ατόμων υπάρχει ομοιοπολικός δεσμός οι δύο σφαίρες μπορεί να επικαλύπτονται. Κάθε άτομο κωδικοποιείται με συγκεκριμένο χρώμα, αν και δεν υπάρχει επίσημη σύμβαση, ο άνθρακας κωδικοποιείται με μαύρο και το υδρογόνο με άσπρο. Στο στερεοχημικό τύπο περιέχονται σχεδόν όλες οι πληροφορίες που χαρακτηρίζουν ένα μόριο ή πλέγμα.
Αναφορές και παρατηρήσεις
Κατηγορία:Χημικές ουσίες
Περιβόλι Γρεβενών
Για συνώνυμους οικισμούς στην Ελλάδα δείτε το λήμμα: Περιβόλι
μικρογραφία|Λίμνη Πηγών Αώου από την κορυφή Φλέγγα Το Περιβόλι, είναι ορεινό χωριό της περιφερειακής ενότητας Γρεβενών.
Γεωγραφία
Το Περιβόλι βρίσκεται 45 χλμ δυτικά της πόλης των Γρεβενών. Είναι χτισμένο στις πλαγιές της οροσειράς της Βόρειας Πίνδου, πιο συγκεκριμένα στο όρος Λύγκος με υψηλότερη κορυφή του το Αυγό, στα όρια Μακεδονίας – Ηπείρου, σε υψόμετρο 1.260-1.370 μέτρων και σύμφωνα με το σχέδιο Καλλικράτης αποτελεί την ομώνυμη δημοτική ενότητα της.οποίας είναι έδρα. Ο πληθυσμός του σύμφωνα με την απογραφή 2011 είναι 21 κάτοικοι, ενώ με τα στοιχεία της απογραφής του 2001 ήταν 547 κάτοικοι. Η διοικητική περιοχή της κοινότητας καλύπτει 450.000 στρέμματα περίπου. Η περιοχή του Περιβολιού χαρακτηρίζεται από πλούσια βιοποικιλότητα και μεγάλα ύψη χιονιού το χειμώνα ενώ και το καλοκαίρι οι βροχές είναι συχνές με την θερμοκρασία ακόμη και την περίοδο Ιουλίου-Αυγούστου να μην ξεπερνάει τους 26-27 °C. Στα διοικητικά όρια της κοινότητας ανήκει ο Εθνικός Δρυμός Πίνδου Βάλια Κάλντα.
Οι κάτοικοι είναι στο σύνολό τους Βλάχοι και ασχολούνται κατά κύριο λόγο με την κτηνοτροφία και την υλοτομία. Από το αιγοπρόβειο γάλα παράγονται παραδοσιακά τυροκομικά προϊόντα φέτα, κεφαλοτύρι, βούτυρο και μυζήθρα. Εξαιρετικής ποιότητας είναι και η ξυλεία της περιοχής. Τα τελευταία χρόνια αναπτύσσεται στην περιοχή ο οικοτουρισμός. Από τα μέσα Μαΐου ως τα μέσα Οκτωβρίου επιστρέφει για τις θερινές διακοπές η Περιβολιώτικη Διασπορά και το χωριό μετατρέπεται σε μικρή πολιτεία (μέχρι και 5.000 παραθεριστές τον Αύγουστο).
Ιστορία
Από το Περιβόλι κατάγονταν ο Ρήγας Φεραίος, του οποίου ο παππούς Κωνσταντίνος Κυριαζής ή Κυρατζής μετεγκαταστάθηκε με την οικογένειά του στο Βελεστίνο που είχε μεταβληθεί σε Περιβολιώτικη παροικία. Στην Ελληνική Επανάσταση του 1821 οι Περιβολιώτες ξεσηκώθηκαν με κυριότερο αγωνιστή τον Αθανάσιο (Νάσιο) Μάνταλο. Κατά τον Μακεδονικό Αγώνα, διακρίθηκε για την προσφορά του ο Περιβολιώτης μακεδονομάχος οπλαρχηγός Ζήσης Βράκας, καθώς και ο οπλαρχηγός Γεώργιος Τσιουκαντάνας.
Το χωριό αναφερόταν πάντα με το ίδιο όνομα και στον Κώδικα της Ζάβορδας καταγράφονται κάτοικοί του ως αφιερωτές της Ιεράς Μονής Αγίου Νικάνορος ή Ζάβορδας την περίοδο 1534 έως 1692 (Α΄ Γραφή).
Εξωτερικοί σύνδεσμοι
Κατηγορία:Δήμος Γρεβενών Περιβόλι
Γεώργιος Κανουπάκης
Ο Γεώργιος Κανουπάκης (Ιεράπετρα, 12 Μαΐου 1894 - Αθήνα, 25 Νοεμβρίου 1974) ήταν Έλληνας στρατιωτικός, ο οποίος υπηρέτησε ως Δήμαρχος Ιεράπετρας από τις 16 Μαρτίου 1961 ως τις 16 Φεβρουαρίου 1972. Ήταν μέλος του Προοδευτικού Δημοκρατικού Κόμματος. Στη βιβλιογραφία το επώνυμό του απαντάται και ως Κανούπης (από το ενετικό kanuto<kanupo=τα πρώτα μαλλιά του παιδιού μετά τη γέννηση).
Προσωπική ζωή
Πατέρας του ήταν ο Νικόλαος Κανούπης και μητέρα του η Ειρήνη, το γένος Τριχά. Ο μικρότερος αδερφός του, Ιωάννης, ήταν αντιστασιακός οδηγός μικρού λεωφορείου και πέθανε σε στρατόπεδο συγκέντρωσης των Ναζί στη Γερμανία, ενώ ο γιος του αδερφού του γλίτωσε το θάνατο στους φούρνους των Ναζί και επέστρεψε στην Ελλάδα. Ο Γεώργιος Κανουπάκης παντρεύτηκε την Ευθυμία Δουμιανάκη (Αλεξάνδρεια 1920- Ιεράπετρα 2006) και απέκτησαν 2 γιους.
Δήμαρχος Ιεράπετρας
Ο Κανουπάκης έγινε μέλος της επιτροπής για τη συμφιλίωση που αποσκοπούσε στην αποτροπή του εμφυλίου πολέμου. Το Μάρτιο του 1961 παραιτήθηκε ο Δήμαρχος Ιεράπετρας Δημήτριος Μαρκόπουλος για επαγγελματικούς λόγους και το δημοτικό συμβούλιο εξέλεξε στις 12 Μαρτίου τον Αντισυνταγματάρχη σε πολεμική διαθεσιμότητα Γεώργιο Κανουπάκη στο αξίωμα μέχρι να διεξαχθούν νέες εκλογές. Στις δημοτικές εκλογές που ακολούθησαν, το 1964, ο Κανουπάκης εξελέγη δήμαρχος και ξεκίνησε δύο σημαντικά έργα για την πόλη: το φράγμα στα Μπραμιανά και το λιμάνι. Επίσης, κατά τη δημαρχία του χτίστηκε το κτήριο του Δημαρχείου (τη δεκαετία του '60), εξέπεμπε ο ραδιοφωνικός σταθμός Ανατολικής Κρήτης, προβάλλοντας τα προβλήματα της Ιεράπετρας και ενημερώνοντας τους γεωργούς και τους καλλιεργητές των πρωίμων κηπευτικών. Μερίμνησε επίσης για την ανακατασκευή του κρηπιδότοιχου στην παραλιακή οδό της Ιεράπετρας, που είχε καταστραφεί σε θαλασσοταραχή. Καθήκοντα Δημάρχου ως τις 2 Μαρτίου 1972 ανέλαβε ο Αντιδήμαρχος Εμμανουήλ Σκύβαλος, ο οποίος εξαναγκάστηκε σε παραίτηση από τη χούντα. Τον Κανουπάκη διαδέχθηκε ως Δήμαρχος ο Παναγιώτης Ματθαίου.
Θάνατος
Ο Γεώργιος Κανουπάκης απεβίωσε στην Αθήνα, το Νοέμβριο του 1974 και κηδεύτηκε στις 26 Νοεμβρίου 1974 στην Ιεράπετρα, με δαπάνες του Δήμου.
Η πλατεία που ονομαζόταν πρώτα "πλατεία 21ης Απριλίου 1967" μετονομάστηκε σε "πλατεία Γεωργίου Κανουπάκη" προς τιμήν του.
Παραπομπές
Κατηγορία:Έλληνες αξιωματικοί του Στρατού Ξηράς Κατηγορία:Δήμαρχοι Ιεράπετρας
Ασπροχώρι Αττικής
Το Ασπροχώρι (πρώην Μπούγα) είναι μικρός οικισμός της τοπικής κοινότητας Αυλώνα, του δήμου Ωρωπού στην Ανατολική Αττική. Είναι κτισμένο νοτιοδυτικά του Ωρωπού σε υψόμετρο 220 μέτρων. Σύμφωνα με την απογραφή του 2011 ο πληθυσμός του χωριού ανέρχεται στους 151 κατοίκους. Το χωριό ονομαζόταν Μπούγα μέχρι το 1927, οπότε μετονομάστηκε σε Ασπροχώρι.
Ιστορικά στοιχεία
Με την ίδρυση του σύγχρονου ελληνικού κράτους υπήχθη στην επαρχία Αττικής και λίγα χρόνια αργότερα αποτέλεσε μέρος του δήμου Περαίας (με έδρα τον Ωρωπό). Στην απογραφή του 1844 είχε πληθυσμό 71 κατοίκων και λίγα χρόνια αργότερα, το 1853, αναφέρεται στον πρώτο τόμο των «Ελληνικών» του λόγιου Ιάκωβου Ρίζου Ραγκαβή ως μικρό αγροτικό χωριό 62 κατοίκων που βρισκόταν κοντά σε δασική περιοχή. Αργότερα προσαρτήθηκε στο δήμο Ωρωπίων ενώ κατά την απογραφή του 1879 καταγράφηκαν στον οικισμό 88 κάτοικοι (47 γυναίκες και 41 άνδρες). Τα επόμενα χρόνια το χωριό ήταν διοικητικά συνδεδεμένο με τον γειτονικό Αυλώνα ως μέρος της κοινότητας Αυλώνας και στις 20 Αυγούστου του 1927 μετονομάστηκε με ΦΕΚ σε Ασπροχώρι. Από το 1997 ως το 2010 ανήκε στον δήμο Αυλώνος ενώ από το 2011, μετά τις αλλαγές του σχεδίου Καλλικράτης, υπάγεται στον δήμο Ωρωπού.
Παραπομπές
Κατηγορία:Οικισμοί του νομού Αττικής
Χιλδεβέρτος Α΄
O Χιλδεβέρτος Α΄ (Childebert I, Ρενς, περί το 496 - 23 Δεκεμβρίου 558) μέλος του Οίκου των Μεροβιγγείων ήταν Βασιλιάς των Φράγκων στο ένα τέταρτο (511 - 558) και Βασιλιάς της κεντρικής Βουργουνδίας (534 - 558). Ο Χιλδεβέρτος Α΄ ήταν ο τρίτος γιος του ηγεμόνα των Σαλίων Φράγκων Κλόβις Α΄ και ο δεύτερος με την επίσημη σύζυγο του Αγία Κλοτίλδη. Αργότερα δέχτηκε τμήμα του βασιλείου της Ορλεάνης (524 - 558). Με τον θάνατο του Κλόβις Α΄ (511) οι γιοι του μοίρασαν το απέραντο βασίλειο, ο Χιλδεβέρτος Α΄ πήρε το Παρίσι, η περιοχή του έφτανε μέχρι τον ποταμό Σομ, τη Μάγχη και την Αρμορική, σημερινή Βρετάνη. Ο Θευδέριχος Α΄ πήρε την Αυστρασία, την περιοχή του Μετς και του Ρενς, ο Χλωδόμηρος την Ορλεάνη (με την κοιλάδα του Λίγηρα) και ο Χλωτάριος Α΄ το Σουασόν.
Η διαδοχή της Ορλεάνης
Ο Χιλδεβέρτος Α΄ συμμετείχε μαζί με τους τρεις αδελφούς του σε εκστρατεία εναντίον του Γκοντομάρ Γ΄ της Βουργουνδίας, ο μεγαλύτερος αδελφός του Χλωδόμηρος έπεσε στη "μάχη του Βεζερόνς" (524). Οι υπόλοιποι αδελφοί ανησύχησαν ότι οι τρεις ανήλικοι γιοι του Χλωδόμηρου Θεοδεβάλδος, Γκούνθαρ και Κλοδοάλδος θα κληρονομήσουν από τον πατέρα τους την Ορλεάνη, συνεπώς θα χαθεί από τους ίδιους. Ο Χιλδεβέρτος Α΄ και ο Χλωτάριος Α΄ αποφάσισαν να τους εξοντώσουν, έστειλαν στην μητέρα τους Κλοτίλδη ένα σπαθί και ένα ψαλίδι με την επιλογή να κουρέψει τα αγόρια, άκρως προσβλητικό για την εποχή αφού τα μακριά μαλλιά ήταν σύμβολο βασιλικής εξουσίας ή να τα σκοτώσει. Η Αγία Κλοτίλδη απάντησε υπερήφανα "θα προτιμούσα να δω τα αγόρια νεκρά παρά κουρεμένα αν δεν κληρονομήσουν το βασίλειο του πατέρα τους". Ο Χλωτάριος Α΄ παντρεύτηκε την μητέρα τους Γκουντέκ και κληρονόμησε μέσω της συζύγου του την Ορλεάνη, ο Χιλδεβέρτος Α΄ δέχτηκε ένα τμήμα του. Τα δύο μεγαλύτερα αγόρια θανατώθηκαν, ο μικρότερος Κλοδοάλδος δραπέτευσε και έγινε μοναχός, αποκήρυξε όλα τα δικαιώματα διαδοχής του.
Οικογένεια
Ο Χιλδεβέρτος Α΄ πέθανε στις 13 Δεκεμβρίου 558 και τάφηκε στο αβαείο Σαιν-Ζερμαίν-ντε-Πρε που ίδρυσε ο ίδιος, έγινε η διάσημη Γαλλική Νεκρόπολη μέχρι το 675. Παντρεύτηκε την Ουλτραγκόθα αλλά δεν απέκτησε γιους παρά μονάχα δύο κόρες: Χροδοβέργη και Χροδεσίνδη. Ο Χιλδεβέρτος στάθηκε αποτελεσματικός μονάρχης επεκτείνοντας σημαντικά το βασίλειο του με πολέμους στη Βουργουνδία, την Προβηγκία και την Ισπανία, περισσότερο από όλα τα αδέλφια του. Έντονα θρησκευόμενος περισσότερο από τα αδέλφια του, απελευθέρωσε την Καθολική αδελφή του και ίδρυσε ένα διάσημο μοναστήρι στο οποίο μετέφερε τα λείψανα του Αγίου Βικέντιου.
Πηγές
Κατηγορία:Οίκος των Μεροβίγγειων
Ιωάννης Α΄ ντε Μπουρμπόν
Ο Ιωάννης Α΄ (Jean Ier de Bourbon, 1381 – 5 Φεβρουαρίου 1434) από τον Οίκο των Βουρβόνων, ήταν δούκας της Βουρβόνης, Κόμης του Κλερμόν (1410 - 1434) και λόγω τού γάμου του δούκας της Ωβέρνης (1416 - 1434).
Βιογραφία
Ήταν ο μεγαλύτερος γιος του Λουδοβίκου Β΄ δούκα της Βουρβόνης και της Άννας της Ωβέρνης, κόρης τού Μπερώντ Β΄ δελφίνου της Ωβέρνης. Από τη μητέρα του κληρονόμησε την κομητεία του Φορέ. Κατά την διάρκεια του εμφυλίου πολέμου μεταξύ των Βουργουνδών και των Αρμανιάκ τάχθηκε υπέρ των Βουργουνδών. Συνελήφθη στην μάχη του Αζενκούρ και πέθανε αιχμάλωτος στο Λονδίνο, παρά τις υποσχέσεις του ότι θα καταβάλει υψηλά λύτρα και ότι θα υποστηρίξει τον βασιλιά της Αγγλίας σαν βασιλιά της Γαλλίας.
Οικογένεια
Νυμφεύτηκε στο Παρίσι το 1400 τη Μαρία των Βαλουά, κόρη του Ιωάννη δούκα του Μπερρύ & Ωβέρνης, η οποία κληρονόμησε το δουκάτο της Ωβέρνης από τον πατέρα της. Παιδιά τους ήταν:
Πηγές
Κατηγορία:Οίκος των Βουρβόνων Κατηγορία:Δούκες των Βουρβόνων Κατηγορία:Δούκες της Ωβέρνης
Ελεούσα Θεσσαλονίκης
Η Ελεούσα είναι χωριό και κοινότητα του Δήμου Χαλκηδόνος. Πριν από τη μεταρρύθμιση της τοπικής αυτοδιοίκησης το 2011, ήταν μέρος του καποδιστριακού Δήμου Χαλκηδόνος, του οποίου ήταν δημοτική περιφέρεια. Η απογραφή του 2011 κατέγραψε 385 κατοίκους στην κοινότητα. Η κοινότητα της Ελεούσας καλύπτει έκταση 10.391 χλμ.2.
Παραπομπές
Κατηγορία:Χωριά του νομού Θεσσαλονίκης Κατηγορία:Δήμος Χαλκηδόνος
Ευρωμπάσκετ 1949
Το Ευρωπαϊκό Πρωτάθλημα Καλαθοσφαίρισης 1949 ήταν η έκτη διοργάνωση του Ευρωμπάσκετ και σύμφωνα με τη FIBA Europe υπήρξε το πιο αδύναμο Ευρωμπάσκετ που έγινε ποτέ. Διεξήχθη στο Κάιρο, πρωτεύουσα της Αιγύπτου, μεταξύ 15-22 Μαΐου 1949.
Σύμφωνα με την τότε πρακτική, οι αγώνες έπρεπε να φιλοξενηθούν από τη Σοβιετική Ένωση, νικήτρια του προηγούμενου Ευρωμπάσκετ, αλλά αυτή αρνήθηκε. Η δευτεραθλήτρια του 1947 Τσεχοσλοβακία δεν μπορούσε να τους αναλάβει για δεύτερη συνεχόμενη φορά, οπότε η διοργάνωση τελικά δόθηκε στην τρίτη Αίγυπτο. Οι δυσκολίες όμως δεν σταμάτησαν εκεί: Εξαιτίας της μεγάλης (για τα τότε μεταφορικά μέσα) απόστασης, η συντριπτική πλειοψηφία των κρατών δεν έδειξε καμία διάθεση συμμετοχής. Έτσι στο τουρνουά αυτό μπήκαν μόλις επτά εθνικές ομάδες, από τις οποίες μόνο τρεις είχαν συμμετάσχει ξανά σε Ευρωμπάσκετ!
Με τόσο μικρή συμμετοχή, το σύστημα διεξαγωγής ήταν απλό: Όλοι έπαιξαν με όλους και οι τρεις πρώτοι της βαθμολογίας μοιράστηκαν τα μετάλλια. Πρωταθλήτρια αναδείχθηκε η Αίγυπτος μέσα στην έδρα της (πρώτο και μοναδικό χρυσό μετάλλιο στην ιστορία της), δεύτερη η Γαλλία και τρίτη η Ελλάδα (πρώτο μετάλλιο στην ιστορία της). Κορυφαίος παίχτης αναδείχτηκε ο Χουσεΐν Οζτούρκ της Τουρκίας.
Εξωτερικοί σύνδεσμοι
1949 Ευρωπαικο Πρωταθλημα Καλαθοσφαιρισης Ανδρων 1949 Ευρωπαικο Πρωταθλημα Καλαθοσφαιρισης Ανδρων 1949
Μπαγλαμάς
Λαογραφία
Πολλά είναι τα ελληνικά λαϊκά τραγούδια που έχουν ώς τίτλο τους τον μπαγλαμά ή αναφέρονται σ΄ αυτό το όργανο. Σημαντικότερα και γνωστότερα εξ αυτών είναι:
Εκφράσεις
Ο όρος "μπαγλαμάς" χρησιμοποιείται στις ελληνικές δημώδεις εκφράσεις ως χαρακτηρισμό συνήθως ανθρώπου που δεν έχει λόγο..μπέσα.. και για περιπτώσεις που κάνει κακό χωρίς λόγο π.χ. Ρε μπαγλαμά!, ή Α ρε μπαγλαμά!
Αναφορές
Κατηγορία:Ρεμπέτικο Κατηγορία:Έγχορδα μουσικά όργανα Κατηγορία:Τουρκικές λέξεις και φράσεις
Τζιανκάρλο Βολπ
Ο Τζιανκάρλο Βόλπ (αγγ. Giancarlo Volpe) γεννήθηκε στις 31 Ιουλίου 1974, στη Τακόμα της Ουάσινγκτον, και είναι Αμερικανό-Ιταλός σκηνοθέτης και σχεδιαστής.
Το 1997, αποφοίτησε από το Σχολείο των Καλών Τεχνών της Νέας Υόρκης, και άρχισε τη επαγγελματική του καριέρα στη Humongous Inc., δουλεύοντας σε παιδικά παιχνδία όπως το Pajama Sam και το Putt-Putt. Συνέχισε τη καριέρα του στη Fox Broadcasting Company, το 1998, για να δουλέψει στη ταινία King of the Hill. Το 2004, συνεργάστηκε με τη Nickelodeon για τη σειρά Avatar: The Last Airbender. Τώρα (2010) συνεργάζεται με τη Lucasfilm Animation για τη ταινία Star Wars: The Clone Wars.
Εξωτερικοί συνδέσμοι
Κατηγορία:Αμερικανοί animators
Google Analytics
Το Google Analytics είναι μία υπηρεσία που προσφέρεται από την Google. Η Google ξεκίνησε την υπηρεσία τον Νοέμβριο του 2005. Το Google Analytics είναι πλέον η πιο ευρέως χρησιμοποιούμενη υπηρεσία τύπου web analytics στο Διαδίκτυο. Το Google Analytics προσφέρει την έκδοση που βασίζεται στο Google Analytics 360, απευθυνόμενο σε εταιρικούς χρήστες.
Παραπομπές
Κατηγορία:Google (υπηρεσίες)
Διοργανώσεις Ε.Π.Σ. Πρέβεζας-Λευκάδας 2015–16
Η πρωταθλήτρια ομάδα της ΕΠΣ Πρέβεζας-Λευκάδας λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Πρέβεζας-Λευκάδας, αποκτά το δικαίωμα συμμετοχής στο Κύπελλο Ερασιτεχνών.
Πρωτάθλημα
Για την περίοδο 2015–16, η δομή του πρωταθλήματος της Ε.Π.Σ. Πρέβεζας-Λευκάδας είναι η εξής :
Α΄ Κατηγορία
Η κορυφαία κατηγορία διεξάγεται με τη συμμετοχή 16 συλλόγων σε έναν όμιλο. Μετά το τέλος της κανονικής διάρκειας, διεξάγονται αγώνες Play Off για την ανάδειξη του πρωταθλητή και Play Out για τις ομάδες που θα υποβιβαστούν στη Β΄ Κατηγορία πέραν των 2 τελευταίων που υποβιβάζονται απ'ευθείας. Αν η διαφορά της πρώτης με τη δεύτερη ομάδα είναι από 4 βαθμούς και πάνω, δε διεξάγονται Play Off, η πρώτη της κανονικής διάρκειας ανακηρύσσεται πρωταθλήτρια.
Συμμετέχει ο Απόλλων Νοτίου Λευκάδας που αποτελεί συγχώνευση του ΑΟ Σύβρου και της Δόξας Βασιλικής.
Ο Α.Ο.Ν. Τηλυκράτης κατέκτησε το πρωτάθλημα το 2015-16.
Κανονική Περίοδος
Η κανονική περίοδος της Α' κατηγορίας ολοκληρώθηκε στις 9 Απριλίου 2016 με την 30η αγωνιστική.
Play Off Ανάδειξης Πρωταθλητή
Το σύστημα διεξαγωγής είναι ως εξής: Πηγή: ΕΠΣ Πρέβεζας-Λευκάδας
Play Out Υποβιβασμού
Το σύστημα διεξαγωγής εδώ είναι πιο συνηθισμένο. Οι ομάδες απο 11η εως 14η θέση αγωνίζονται σε ενα μίνι πρωτάθλημα διπλών αγώνων. Όλες οι ομάδες ξεκινάνε με το 1/4 των βαθμών που συγκέντρωσαν στην κανονική διάρκεια και η 11η ομάδα έχει και μπόνους 1 βαθμό ακόμα. Σύμφωνα μ'αυτά οι σύλλογοι στα Play Out θα ξεκινήσουν με: Η ΑΕΚ Αρχαγγέλου αποχώρησε από τα play out.Μέχρι την τρίτη αγωνιστική είχε 0-0-3 0-10.
Β΄ Κατηγορία
Για το 2015-16, 21 ομάδες συμμετείχαν στη Β' κατηγορία, χωρισμένες σε 2 ομίλους. Τρεις συνολικά ομάδες ανεβαίνουν κατηγορία, οι 2 πρωταθλήτριες των ομίλων και μια τρίτη ομάδα που θα προκύψει από τα Play Off ανόδου που συμμετέχουν οι 2ες και 3ες κάθε ομίλου.
Δεν συμμετέχουν σε σχέση με πέρυσι ο ΠΑΣ Παλιάμπελα που είχε αποχωρήσει από το προηγούμενο πρωτάθλημα,ο ΠΑΣ Μεγανησίου και ο Άρης Πρέβεζας.Αντίθετα κατεβαίνει σε σχέση με πέρυσι η ΑΕ Φορτούνα Βαλανιδοράχης.Νέα παρουσία είναι ο ΑΟ Ρία.
Play Off Β' Κατηγορίας
Σε πρώτη φάση η 2η της κατάταξη της κανονικής περιόδου αντιμετωπίζει την 3η του άλλου ομίλου σε διπλούς αγώνες και οι νικητές των διπλών αυτών αναμετρήσεων αγωνίζονται μεταξύ τους, ξανά σε διπλούς αγώνες που θα κρίνουν την ομάδα που κερδίζει την άνοδο στην Α΄ Κατηγορία. Ο Αυγερινός Μαραντοχωρίου ήταν η νικήτρια ομάδα των Play Off
Αυγερινός Μαραντοχωρίου-Αναγέννηση Αχερουσίας 1-1
Αναγέννηση Αχερουσίας-Αυγερινός Μαραντοχωρίου 3-4
ΕΑΣ Οδυσσέας Νυδρίου-Αυγερινός Μαραντοχωρίου 1-0
Αυγερινός Μαραντοχωρίου-ΕΑΣ Οδυσσέας Νυδρίου 5-0
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Πρέβεζας-Λευκάδας. Η διοργάνωση ολοκληρώθηκε στις 10 Φεβρουαρίου 2016 με τον τελικό. Το κύπελλο κατέκτησε ο Εθνικός Φιλιππιάδας που αγωνίζεται στη Γ' Εθνική Ερασιτεχνική Κατηγορία.
Σούπερ Καπ
Στο θεσμό του σούπερ καπ συμμετέχουν η εκάστοτε πρωταθλήτρια και κυπελλούχος της προηγούμενης περιόδου της Ε.Π.Σ. Πρέβεζας-Λευκάδας. Το τρόπαιο κατέκτησε η ομάδα Π.Α.Σ. Αχέρων Καναλακίου.
Εξωτερικοί σύνδεσμοι
Κατηγορία:Ε.Π.Σ. Πρέβεζας-Λευκάδας Κατηγορία:Εγχώρια ποδοσφαιρικά πρωταθλήματα 2015–2016 Κατηγορία:Εγχώρια ποδοσφαιρικά κύπελλα 2015-2016
Αθηνά Παπαγιάννη
Η Αθηνά Παπαγιάννη (18 Αυγούστου 1980) είναι μια από τις καλύτερες Ελληνίδες αθλήτριες των 20.000μ βάδην. Κάτοχος του πανελλήνιου ρεκόρ τόσο στα 20.000μ βάδην (δρόμος) με 1.28.58 όσο και στα 10.000 μ. βάδην (δρόμος).
Βιογραφία
Γεννήθηκε στις 18 Αυγούστου 1980 στην Πρέβεζα. Ανήκει στον Ολυμπιακό και γυμνάζεται με το Ναπολέοντα Κεφαλόπουλο.
Την πρώτη της επιτυχία την σημείωσε σε ηλικία 20  ετών στους Ολυμπιακούς Αγώνες 2000 στο Σίδνεϋ, όπου με επίδοση 1.33.14 κατέλαβε την 11η θέση.
Την επόμενη χρονιά, κατέλαβε την 11η θέση ξανά, αυτή τη φορά στο Ευρωπαϊκό Πρωτάθλημα Στίβου 2002 στο Μόναχο με επίδοση 1.31.45.
Στους Ολυμπιακούς Αγώνες 2004 στην Αθήνα, κατάφερε να πλασαριστεί στην 10η θέση με επίδοση 1.30.37, ενώ λίγους μήνες πριν στους Βαλκανικούς Αγώνες σημείωσε πανελλήνιο ρεκόρ με επίδοση 1ώρα 28λεπτά και 58 δευτερόλεπτα.
Παραπομπές
https://www.worldathletics.org/athletes/_/175732
http://www.olympicmuseum-thessaloniki.org/exibits/index.php/%CE%B1%CE%B3%CF%89%CE%BD%CE%B9%CF%83%CF%84%CE%B9%CE%BA%CE%B7-%CE%B5%CE%BD%CE%B4%CF%85%CE%BC%CE%B1%CF%83%CE%B9%CE%B1/%CE%9F%CE%9C-00001685-detail/recommend?tmpl=component
Κατηγορία:Ελληνίδες αθλήτριες του βάδην Κατηγορία:Λήμματα που χρειάζονται παραπομπές Κατηγορία:Λήμματα που χρειάζονται παραπομπές από 01/2010 Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 2000 Κατηγορία:Αθλητές του στίβου στους Θερινούς Ολυμπιακούς Αγώνες 2004 Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Πλαγιάρι
Για οικισμό με το ίδιο όνομα δείτε: Πλαγιάρι Γιαννιτσών